**ТЕСТ ТАПСЫРМАЛАРЫН ƏЗІРЛЕУ ƏДІСТЕРІ**

***Ибраимова Ж.Т., Əділханова Ж.С.***

*Əл-Фараби атындағы ҚазҰУ*

Қазіргі таңда білім беру жүйесінде білімді бағалаудың кең тараған жолы –тест тəсілі. Тест

(ағылшын тілінде «test» — «сынақ») – белгілі бір ретпен орналастырылған сұрақтар мен тапсырмалар

жиыны. Тестілеудің мақсаты-адамның белгілі бір сапасы мен дағдыларын бағалау Тест –

тыңдаушылардың білім дəрежесін қандай дəрежеде екендігін анықтайтын тиімді жол.

Педагогика ғылымдарының докторы, профессор В.С.Аванесовтың пікірінше тест

тапсырмаларының төрт түрі бар, ал қалғандары осыларды араластырудан туады не осы формалардың

бір нұсқасы болып табылады. ( 1) Ф.Ш.Оразбаева тестің *баламалық, таңдамалық, қосымшалық,*

*жұмбақтық, толықтырмалық, өлшемдік* сияқты түрлерін бөліп көрсетеді. ( 2)

Бірқатар зерттеушілердің еңбектерінде тест тапсырмаларына қойылатын негізгі талаптар

анықталған. Оларға:

– мақсаты болуы;

– технологиялық;

– қысқа, жинақы түрде болуы;

– ойдың логикалық құрылымы дұрыс;

– жауаптарды бағалаудың теңдігі;

– жауаптардың анықталған орны болуы.

– Тапсырманың тұжырымдамасы мен жауаптары əрі қысқа, əрі анық болуы қажет;

– Бір сұрақтың 3 -5 түрлі жауабы болуы мүмкін. Олардың ішінде біреуі ғана дұрыс болады,

басқалары жауабына жақын, бірақ дұрыс болмауы шарт. Кейде бірде – бір дұрыс жауап болмауы

шарт;

– Сұрақтарға жауап беру уақыты қатаң сақталуы тиіс;

– Нұсқалар сыналушыларға бірдей дəрежеде түсіндіріледі, əдетте ол жазба түрінде болады;

– Бірде – бір сыналушыға басқалармен салыстырғанда ешқандай артықшылық берілмейді;

– Тестпен сынаудың нəтижелерін бағалаудың алдын-ала жасалған жүйесі барлығына бірдей

қолданылады;

– Тестке сынау əртүрлі топтарда мүмкіндігінше бірдей уақытта, яғни бір топта сынау күннің бір

мезгілінде жүргізіледі;

228

Тестілеуді өткізілу мақсатына қарай тақырыптық, кезеңдік, аралық т,б. деп жіктеуге болады.

Мысалы, қазақ тілі пəнінің «Фонетика» саласын қорытындылауға қатысты кезеңдік тест

тапсырмаларды қарастырып көрсек. Кешенді тестілеуде фонетика саласы бойынша келетін негізгі

тақырыптар: дауысты дыбыстар, дауыссыз дыбыстар, буын жəне тасымал, үндестік заңы, орфография

жəне орфоэпия.

Ең əуелі, тест жоспарын құрамыз. Сұрақтарды үш деңгей бойынша топтастырамыз: «А» – жеңіл,

«В»- орташа, «С» – қиын. Барлығы 100 сұрақты қамтитын тест тапсырмаларының «А» деңгейін – 40

сұрақ, «В» деңгейін – 50 сұрақ, «С» деңгейін –10 сұрақ қамтуы тиіс. *«С» деңгейі* бойынша

ұсынылатын тақырыптар: үндестік заңы, орфография жəне орфоэпия, орыс тілінен енген сөздер мен

қосымшалардың жазылуы. *«В» деңгейі* бойынша ұсынылатын тақырыптар: дауысты дыбыстар,

жіктелімі, дауыссыз дыбыстар, топтастырылуы, жазу принциптері, бірге жазылатын сөздер, бөлек

жазылатын сөздер, буын үндестігіне бағынбайтын қосымшалар.

- *«А» деңгейі* бойынша ұсынылатын тақырыптар: буын, түрлері, буын үндестігі, тасымал,

тасымалдауға болмайтын жағдайлар, ерін үндестігі т.б.

- Аталған сала бойынша тест тапсырмаларының негізгі мақсаты – тыңдаушылардың фонетика

саласы бойынша білімдерін саралау, қорытындылау. Тест тапсырмаларының мазмұны төмендегідей

сипатта болады:

- тіл дыбыстарының тілдің негізгі құрылыс материалы екенін таныту,

- дауысты жəне дауыссыз дыбыстардың негізгі белгілерін, құрамын игерту

- кейбір сөздердің айтылу мен жазылудағы ұқсастықтарын ажыратып, тілдің орфографиялық,

орфоэпиялық ерекшеліктерін меңгерту

- дыбыстың акустикалық, артикуляциялық ерекшеліктерін түсіндіру

- тіл дыбыстарының үндесу заңдылықтарын ұғындыру.

Тест тапсырмалары бойынша *күтілетін* нəтижелер:

- тыңдаушылардың тақырыпты қалай меңгергендерін анықтауға;

- тыңдаушыларға өтілген тақырыптардың қандай бөліктерінің ауыр тиетінін білуге;

- тыңдаушылардың оқуға жауапкершілігін арттырып, олардың оқуға деген мотивациясын

туғызуға;

- тыңдаушылардың іскерлігін арттырып, дүниені тануға ұқыптылығын дамытуға;

- ең бастысы, тест құрастыру қиын да, көп уақыт алатын жұмыс болғанымен, ол тыңдаушы

білімін тексерудің тездігі арқасында оқытушы еңбегін жеңілдетуге мүмкіндік береді.

Сонымен қорыта келгенде, тыңдаушылардың білімін бақылау мен бағалау мəселесін жетілдіру

тыңдаушының жеке тұлға ретінде дамуының алғы шарттарының бірі болып табылады.

Тыңдаушылардың əр пəннен алған білімі дер кезінде бақыланып, оның біліміндегі олқылықтар жиі

бақылаудың нəтижесінде толықтырылып отыратын болса, онда білім беру жүйесіндегі өзекті

мəселелердің бірі шешілді деп есептеуге болар еді.

**Əдебиеттер**

1. Аванесов В.С. Теория и методика педагогических измерений. – М, 2014. стр.52

2. Оразбаева Ф.Ш. Тілдік қатынас теориясы жəне əдістемесі. – А. 2000.